recursal/SuperWikiNEXT-32B huggingface dataset:
Ioannes Bakker, esperantista Batavus, anno 2007
**Ioannes** (vulgo Hans) **Bakker** (natus Amstelodami die 8 Novembris 1937; ibidem mortuus die 21 Ianuarii 2015) fuit ingeniarius et esperantista Batavus, insuper honorarium Universalis Societatis Esperanticae/UEA membrum ab anno 2002 et iam antea ab anno 1976 Associationis iuventutis Esperanticae internationalis/TEJO. Eius pater, eiusdem nomininis, esperantista indefessus fuit et auctor libri definitivi modesti atque sat noti, cui titulus "Esperanto in 20 lessen." Uxor autem eius vocatur Anna Bakker-ten Hagen.

De vita
-------

Domi lingua Esperantica idioma omnium commune fuit; parentes Amstelodami in via Rokin vel institutum Esperanticum condiderant. Exercitia Esperantica supplemento ei dedit domna van Dijk annis inter 1946 et 1947. Familia omnis bis in Congressu universali fuit, anno 1950 Lutetiae et anno 1954 Harlemi. Anno 1954 puer solus in congressu iuventuti dicato et Hilversi celebrato adfuit, antequam annis gymnasialibus ab Esperanticis paululum abstineret. Reditum ad res Esperanticas autem cepit Ioannes studiosus Delfi in arte navium construendarum. Tunc in gremio TEJO iuvenes esperantistas Batavos colligere est ausus et symbolas informatorias varias in periodicis de lingua Esperantica publicavit. Istis annis uxorem, cuius familia Associationem omnium gentium non nationalem fovebat, cognoverat. Annis 1962 et 1964 filius et filia eis nati sunt.

Anno 1964 conventus TEJO Amstelodami Congressus unversalis Hagae celebrati sunt Ioanne et Anna moderatoribus. Examina linguistica praeparavit et annis inter 1980 et 2001 apud UEA de rebus Africanis responsalis fuit. In praesidio UEA sedebat annis inter 1992 et 1995. 
Baker laboravit inde ab anno 1965 etiam pro commissione NEJO ab Hunfrido Tonkin fundata, cui in animo colloqui cum institutis publicis non Esperanticis. Saepe linguam Esperanticam in feriis docebat.

Honores
-------

Anno 2000 moderatores periodici *Undae Esperantici* eum sollemniter esperantistam anni honorarium declaraverunt.

Notae
-----

1. ↑  Osmo Buller apud Liberum Folium scribens

Nexus externi
-------------

* Vita a Catharina Kováts descripta.
*Vide etiam paginam discretivam:* Homo (discretiva)



*Homo neanderthalensis*

---

**Animalia** — Chordata

Classis : Mammalia   
Ordo : Primates   
Infraordo : Simiiformes   
Superfamilia : Hominoidea   
Familia : Hominidae   
Subfamilia : Homininae   
Genus : ***Homo***   
Linnaeus, 1758  
   
Palaeontologia

2.4–0 m.a.: Pliocaenum > Recens 
praeЄ







Є
O
S
D
C
P
T
I
K
Pg
N

↓

Subdivisiones: Species*Homo sapiens*  

† *Homo gautengensis*  

† *Homo habilis*  

† *Homo erectus*  

† *Homo antecessor*  

† *Homo ergaster*  

† *Homo rhodesiensis*  

† *Homo heidelbergensis*  

† *Homo neanderthalensis*  

† *Homo floresiensis*
Species typica

*Homo sapiens* Linnaeus, 1758

***Homo*** est genus familiae Hominidarum, quod homines recentes cognatosque propinquos continet. Genus inter 1.5 et 2.5 decies centena milia annos habere aestimatur. Omnes species praeter *Hominem sapientem* sunt exstinctae. *Homo neanderthalensis,* habitus more maiorum esse cognatus vivus proximus, abhinc annos 30 000 emortuus est, sed testimonium recens *Hominem floresiensem* abhinc annos 12 000 vixisse subiecit.

Species
-------

* *Homo habilis*
* *Homo rudolfensis*
* *Homo ergaster*
* *Homo erectus*
* *Homo floresiensis*
* *Homo luzonensis(en)*
* *Homo antecessor*
* *Homo heidelbergensis*
* *Homo neanderthalensis*
* *Homo rhodesiensis*
* *Homo cepranensis*
* *Homo georgicus*
* *Homo sapiens* (vide et *Homo sapiens idaltu*)

*H. heidelbergensis* et *H. neanderthalensis* inter se cognati prope sunt et esse subspecies *Hominis sapientis* habiti sunt, sed explicatio acidi deoxyribonucleinici mitochondrii ex *H. neanderthalensis* fossilis dissimilitudinem esse magnam satis species separatas haberi indicit. *H. rhodesiensis* et *H. cepranensis* etiam sunt amplius inter se cognati quam speciebus aliis.

Bibliographia
-------------

* Arun Durvasula, Sriram Sankararaman, "Recovering signals of ghost archaic introgression in African populations" in *Science Advances* vol. 6 no. 7 (12 Februarii 2020)
* David Patterson et al. "Comparative isotopic evidence from East Turkana supports a dietary shift within the genus Homo" in *Nature Ecology & Evolution* vol. 3 no. 7 (Iulio 2019)
* Eleanor M.L. Scerri et al. "Did Our Species Evolve in Subdivided Populations across Africa, and Why Does It Matter?" in *Trends in Ecology and Evolution* (11 Iulii 2018)

Nexus interni
-------------

* Aevum Praehistoricum
* Evolutio hominis

Nexus externi
-------------


|  |  |
| --- | --- |
|  | **Vicimedia Communia** plura habent quae ad ***Hominem*** spectant. |

|  |  |
| --- | --- |
|  | **Situs scientifici:**  • ITIS • NCBI • Biodiversity • Encyclopedia of Life • WoRMS: Marine Species • Fossilworks |
**Iohannes Audoenus** (Anglice *John Owen*; natus circa annum 1564 in Bettws Garmon in monte Snowdon (Arvoniensis comitatus); mortuus anno 1622 Londinii)[1] fuit scriptor Cambrensis.

Ioannes Audoenus Wintoniae et in Collegio Novo Oxoniae studiis incubuit, ubi anno 1590 gradum baccalaurei iuris civilis adeptus, sub annum 1595 rector Scholae Regiae Varvicensis factus est. Londinii in ecclesia cathedralis vetus Sancti Pauli (cuius in loco, quod Magno Londinii Incendio deleta erat, cathedralis Sancti Pauli hodierna aedificata est) sepelitus est.

Ioannes Audoenus epigrammatibus Latinis, quae mira arte ingenioque confecta sunt, innotuit. Mox in linguas Anglicam, Francicam, Theodiscam et Hispanicam versa sunt.

Iam Wintoniae, ubi disciplina maxima ex parte in epigrammatibus conficiendis constabat, epigrammata scripsit tam eximia, ut in pompa adhiberentur, qua Elizabetha I, regina Angliae, Franciscum Drakum, qui orbem terrarum circumvectus erat, in nave eius visitavit. Anno 1606 Ioannes Audoenus epigrammata evulgare coepit. Celeriter tota Europa diffusa sunt, Ioannes Audoenus, quamvis Cambrensis, nomine honorario "Martialis Anglici" ornatus est.

Bibliographia
-------------

* Titika Aslanidou: *Johannes Audoenus († 1622): Die Bücher VIII-X*. Dissertatio, Universitas Heidelbergensis 2007 (textus integer)

Nexus externi
-------------

* Epigrammata Ioannis Audoeni **(Latine, Anglice)**

Notae
-----

1. ↑  *Die kleine Enzyklopädie*, domus editoria Encyclios, Turici, 1950, vol. 2, p. 303
Inscriptio Teatis inventa: C. Herennius Capito donum argenteum Tiberio dicat ex testamento M. Pulfennii centurionis. 
**Gaius Herennius Capito** fuit vir militaris et publicus Romanus ex tribu Arniensi, qui floruit saeculo primo.

Imperante Augusto, Capito fuit tribunus militum ter, praefectus alae in Moesiā atque praefectus veteranorum legionis in Syriā; factus est procurator Iamniae (Liviae Drusillae praedium), in Iudaeā, ante annum 29 p.C.n. quo Livia —quae **Iulia Augusta** nominata est post mortem Augusti mariti— obiit.

Imperantibus Tiberio et Caligulā, Capito functus est eiusdem loci procuratione usque ad mortem C. Caesaris Germanici anno 41.
Philo Alexandrinus scripsit Capitonem in Iudaeam primo pauper venisse, deinde dolo furtoque innumerabilem sibi congessisse pecuniam; insidias molitum esse Iudaeis, Graecos in illos instigando eosque impietatis in principem C. Caesarem deferendo, arā Caligulae sacratā dirutā.

Post procurationem rediit in patriam; fuit quattuorvir iure dicundo quinquennalis et flamen. Hoc in pavimento fori Iuvani, quod Capito privato impendio stravit, legere possumus.

Fontes
------

* Flavii Iosephi *Antiquitates Iudaicae* XVII;
* Philonis Iudaei *Legatio ad Gaium*.

Notae
-----

1. ↑   TI(berio) CAESARI DIVI AVG(usti) F(ilio) | AVGVSTO PONTIF(ici) MAXIMO | TRIB(unicia) POTEST(ate) XXXVIII CO(n)S(uli) V | EX TESTAMENTO M(arci) PVLFENNI | SEX(ti) F(ilii) ARN(ensi) | (centurionis) LEG(ionis) VI FERR(atae) | C(aius) HERENNIVS ARN(ensi) CAPITO | TRIB(unus) MILIT(um) III PRAEF(ectus) ALAE | PRAEF(ectus) VETERANORUM | PROC(urator) IVLIAE AVGVSTAE | PROC(urator) TI(beri) CAESARIS AVG(usti) | PROC(urator) C(ai) CAESARIS AVG(usti) | GERMANICI | ARG(enti) P(ondo) X | (quincunx).
2. ↑   Flavii Iosephi *Antiquitates Iudaicae* XVII, 6:18–19.
3. ↑   Philonis Alexandrini *Legatio ad Gaium*, 199–203.
4. ↑  De foro Iuvani apud paginam officialem loci archaeologici **(Italiane)**

Nexus externi
-------------

* Situs officialis loci archaeologici Iuvani **(Italiane)**
* Si vis inscriptionem Teatis inventam inspicere apud Corpus Incriptionum Latinarum, preme hic[*nexus deficit*].
* Philonis Iudaei *Legatio ad Gaium* Anglice versa ab E. Mary Smallwood **(Anglice)**
* Index procuratorum Romanorum Iudeae (4 a.C.n.–66 p.C.n.)

 Eget haec commentatio nexum Wikidata. Quem adde si potes.
Pagus Guardensis
**Guardensis** (Lusitane *Distrito da Guarda*) est pagus Portugalliae ad provinciam traditionalem Ripam Superiorem pertinens, exceptis conciliis Septemtrionalioribus, quae ad Transmontanam et Durium Superiorem pertinent. Septemtrione districtui Brigantiae, Oriente Hispaniae, Meridie districtui Albicastro et Occidente districtis Aeminio ac Verurio finitimus est. Aream 5 518 km² habet (septimus maximus Lusitanus districtus). Anno 2006 numerum incolarum 173 831 habebat. Sedes districtus Custodia est.

Districtus Custodiae subdividitur in secuta municipia quattuordecim:

| Municipium Latine | Municipium Lusice |
| --- | --- |
| Almeida | *Almeida* |
| Aquilaria Ripae | *Aguiar da Beira* |
| Butyra | *Manteigas* |
| Celoricum Ripae | *Celorico da Beira* |
| Custodia | *Guarda* |
| Ficaria Castelli Roderici | *Figueira de Castelo Rodrigo* |
| Furni Algodrenses | *Fornos de Algodres* |
| Gouveia | *Gouveia* |
| Meda | *Mêda* |
| Pinellum | *Pinhel* |
| Sambucetum | *Sabugal* |
| Senna | *Seia* |
| Transcursus | *Trancoso* |
| Villa Nova Ostii Cudae | *Vila Nova de Foz Côa* |

In praesenti praecipua nationis divisione, districtus fere totus integer in Regione Centro invenitur, quamquam Villa Nova Ostii Cudae ad Regionem Septemtrionem et ad Subregionem Durium pertineat. Reliquae concilia subregiones Ripam Interiorem Septemtrionalem et Herminium Montem (Lusice; *Beira Interior Norte* et *Serra da Estrela*) componunt, adhuc unum ad Danus et Lafones (Lusice; *Dão-Lafões*) pertinens est. Capitulatim:

* Regio Septemtrio
	+ Transmontana et Durius Superior
	+ Durius
		- Villa Nova Ostii Cudae
* Regio Centrum
	+ Ripa Interior Septemtrionalis
		- Almeida
		- Butyra
		- Celoricum Ripae
		- Custodia
		- Ficaria Castelli Roderici
		- Meda
		- Pinellum
		- Sambucetum
		- Transcursus
	+ Danus et Lafones
		- Aquilaria Ripae
	+ Herminius Mons
		- Furni Algodrenses
		- Gouveia
		- Senna

Notae
-----

1. ↑  "qui Guardensis Episcopus fuerat (1517-1519) et translatus Ulyssiponam": fontem hic habes; "Et Guardensis (Egitaniensis, Idañensis) episcopus" vide p. 23 nota 1
2. ↑

Nexus externi
-------------

* Gubernatio Civilis Distritus Custodiae
* Diarium aggregationis gratuitum Custodiae
**Systema sociale** in sociologia est ordinatum coniunctionum rete totam rem cohaerentem constituentium quae inter homines singulos, greges, et institutiones fit. Quod vicissim est formalis structura personarum et statuum quae in grege parvo et stabili fieri potest. Homo ad multa systemata socialia simul pertinere potest. Inter exempla systematum sunt familiae nucleares, communitates, urbes, nationes, campi collegiorum, corporationes, et fabricae. Ordinatio et definitio gregum quoddam intra systema sociale variis proprietatibus nituntur, sicut locus, status socialis, phyle, religio, munus sociale, vel aliae proprietates quae distingui possunt. Talcott Parsons primus systematicam systematum socialium theoriam proposuit.

Nexus interni
-------------

* Classis socialis
* Egalitarismus
* Forma administrationis
* Meritocratia
* Psychologia systematum
* Rete sociale
* Structura socialis
* Systema
* Systema oeconomicum
* Systema politicum
* Tela socialis

Notae
-----

1. 1 2  *Definition of SOCIAL SYSTEM*.. *www.merriam-webster.com*
2. ↑  "What are some examples of social systems?". *Reference*
3. ↑  *What is social system? definition and meaning*.. *BusinessDictionary.com*

Nexus externi
-------------

|  |  |
| --- | --- |
|  | **Vicicitatio** habet citationes quae ad **systema sociale** spectant. |


|  |  |
| --- | --- |
|  | **Vicimedia Communia** plura habent quae ad **systemata socialia** spectant. |
Tabula viarum inter civitates quae hodie sunt
Exemplum signi viae inter civitates: I-80
**Systema viarum inter civitates Civitatum Foederatarum** (Anglice *Dwight D. Eisenhower National System of Interstate and Defense Highways*, sed saepius *Interstate Highway System*) est systema reticulatum viarum autocinetarum quae est pars Systematis nationalis viarum Civitatum Foederatarum. Systema nominatum est ex praeside Dwight D. Eisenhower, qui eius creationem promovit. Acto auxilii foederalis viarum (*Federal-Aid Highway Act*) anno 1956 lato, systema construi coeptum est, et prima pars post triginta quinque annos perfecta est, quamquam constructio nonnullarum viarum urbanarum rescissa est. Hodie systemati est longitudo totalis 47 856 milium passuum (77 017 chiliometrorum).

Notae
-----

1. ↑  Office of Highway Policy Information (21 Octobris 2014). Table HM-20: Public Road Length, 2013, Miles By Functional System (Report). Federal Highway Administration.

Bibliographia
-------------

* McNichol, Dan (2006). *The Roads that Built America: The Incredible Story of the U.S. Interstate System*. New York: Sterling. ISBN 978-1-4027-3468-7
* Rose, Mark H. (1990). *Interstate: Express Highway Politics 1939–1989*. Knoxville: University of Tennessee Press. ISBN 978-0-87049-671-4
* Schwantes, Carlos Arnaldo (2003). *Going Places: Transportation Redefines the Twentieth-Century West*. Bloomington: Indiana University Press. pp. 152–3. ISBN 9780253342027

Nexus interni
-------------

* Via inter civitates 15

Nexus externi
-------------

* Historia systematis viarum inter civitates in situ Adminsitrationis foederalis viarum
Adumbratio Ludovici Roberts.

---

**Plantae** — Angiospermae

Monocotyledones   
Ordo : Asparagales   
Familia : Orchidaceae   
Subfamilia : Epidendroideae   
Tribus : Malaxideae   
Subtribus : Malaxidinae   
Genus : *Oberonia*   
Species : ***Oberonia titania***   
Lindl.  
   
Synonyma
\* *Titania miniata* Endl.
* *Malaxis titania* (Lindl.) Rchb.f.
* *Iridorkis titania* (Lindl.) Kuntze
* *Oberonia palmicola* F.Muell.
* *Malaxis palmicola* (F.Muell.) F.Muell.
* *Oberonia neocaledonica* Schltr.

***Oberonia titania*** est species plantarum florentium familiae Orchidacearum, quae epiphyta caespitem generat. Ei in quoque surculo sunt a quattuor ad decem folia flabelliformia et usque ad 350 perparvuli flores colore a roseo ad rubrum in verticillis circa caulem florentem ordinati. Endemica est in Iava, Nova Caledonia, et Australia orientali, Insula Norfolcia non exclusa.

Descriptio
----------

*Oberonia titania* est herba epiphytica quae caespites generat. Cuique surculo sunt a quattuor ad decem folia succulenta, lanceolata vel ovata, viridia vel cinerascentia, 40-60 mm longa et 3-5 mm lata, imis partibus convenientibus. A quinque ad 350 flores subrosei ad roseos circa 1.2 mm longi et 1.0 mm lati in sex ad octo verticillos in arcuato cauli florente 30-80 mm longo ordinantur. Sepala et petala ovata circa 0.9 mm longa sibi seorsum extenduntur. Labellum est cupulatum, circa 1.0 mm longum et 0.6 mm latum, tris lobos habens. Plantae a Ianuario ad Iunium florent.

Taxinomia et nomina
-------------------

*Oberonia titania* primum a Ioanne Lindley anno 1859 rite agnita est, qui descriptionem in libro *Folia Orchidaceae* protulit.

Distributio et habitatio
------------------------

Haec orchis in arboribus in silvis pluvialibus umidisque vallibus praeruptis in Iava, Nova Caledonia, Nova Cambria Australi, Insula Norfolcia, et Terra Reginae sponte crescit.

Conservatio
-----------

Haec orchis vulnerabilis describitur sub *Biodiversity Conservation Act 2016* Novae Cambriae Australis. Principales speciei minae sunt deterior habitationis naturali condicio et collectio illegitima.

Notae
-----

1. 1 2  Formula:WCSP
2. 1 2  Jones, David L. (2006). *A complete guide to native orchids of Australia including the island territories*. Frenchs Forest, N.S.W.: New Holland. p. 471. ISBN 1877069124 .
3. 1 2 3  "Red-flowered King of the Fairies - profile". New South Wales Government Office of Environment and Heritage .
4. ↑  Weston, Pete H.. "*Oberonia titania*". Royal Botanic Garden Sydney .
5. ↑  "*Oberonia titania*". APNI .
6. ↑  Lindley, John (1859). *Folia Orchidaceae (Part 8)*. Londinii. p. 8 .
7. ↑  "*Oberonia titania*". Flora and Fauna of New Caledonia .

Nexus externi
-------------


|  |  |
| --- | --- |
|  | **Vicimedia Communia** plura habent quae ad ***Oberoniam titaniam*** spectant. |

* Photographema racemi florentis.

|  |  |
| --- | --- |
|  | **Situs scientifici:** Tropicos • Plant List • Biodiversity • Encyclopedia of Life • Plant Name Index • INPN France |
Situs urbis Hurghada in Aegypto.
**Hurghada** (Arabice الغردقة il-Ġardaqa, DMG al-Ġardaqa, pronuntiatio in sermone regionali: il-ġurdaga) est maximus periegesis locus Aegypti ad Rubrum mare situs. Hurghada est urbs fere 195.000 incolarum, quorum multi ex urbibus vallis Nili oriundi litteris mansionis legalis carent.

Clima
-----

Regioni circa Hurghada est clima aridum, paucis praecipitationibus non nisi mensibus hiemis temperatis. Situs ad Rubrum mare secum fert, ut temperatura diei maxima ac mimina noctis prope sunt; plus minusve 5°C differunt. Aestate temperatura maxima plus quam 30°C attingit, hieme temperatura minima raro sub 15°C est.

Pinacotheca
-----------

* Hurghada: pars urbis peditibus reservata (noctu)Hurghada: pars urbis peditibus reservata (noctu)
* Meschita Abd al-Mun’im Riyad in vico ad-DaharMeschita *Abd al-Mun’im Riyad* in vico *ad-Dahar*
* Basar, id est macellum sive mercatus in urbe Hurghada vetereBasar, id est macellum sive mercatus in urbe Hurghada vetere
* Litus in HurghadaLitus in Hurghada
* Aspectus in portum navium lusoriarumAspectus in portum navium lusoriarum
* Aspectus a portu periegetico in meschitamAspectus a portu periegetico in meschitam
* Deserta prope HurghadaDeserta prope Hurghada

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Hurghada** spectant. |
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

Primus minister Daniae atque praeses "Venstre" factionis Laurentius Løkke Rasmussen.
Comitia ad legatos eligendos parlamenti Daniae die 5 Iunii 2019 habitabuntur. Populus ad comitia die 7 Maii 2019 convocatus est a primo ministro Laurentio Løkke Rasmussen. In parlamento Danico 179 parlamentarii sunt. Duo parlamentarii in Groenlandia creati sunt, duo in Faerois.

  

**Factiones in parlamentum creatae**

- Socialdemokratiet

- Dansk Folkeparti

- Venstre, Danmarks Liberale Parti

- Enhedslisten – De Rød-Grønne

- Liberal Alliance

- Alternativet

- Radikale Venstre

- SF - Socialistisk Folkeparti

- Det Konservative Folkeparti

  

**Factio in parlamentum non creata**

- Kristendemokraterne

**Factiones novae**

- Nye Borgerlige

- Klaus Riskær Pedersen

- Stram Kurs

Notae
-----

1. ↑  Vide (Danmarks Radio, diarium interretiale Danicum):
Wikidata Aula Allen
Res apud Vicidata repertae:
Ecclesia, Catholic seminary  
*Civitas*: Britanniarum Regnum  
*Locus*: 51°29′1″N 0°10′29″W  
*Situs*: Kinsentona et Chelsea
**Rectio**

Situs interretialis  

**Tabula aut despectus**

Aula Allen: imagoAula Allen: imago
**Aula Allen** est seminarium catholicum Londinii, in capite Britanniarum Regni -accuratius in urbis regione vulgo *Kensington et Chelsea* appellata-, situm et unicum quidem est seminarium Provinciae Ecclesiasticae Vestmonasteriensis. Positum est in area, in qua sancti Thomae Mori domus olim stetit, nomenque partim traxit a cardinale Gulielmo Allen, qui seminarium Anglicum Duaci, in urbe Franciae, anno 1568 condiderat, cum catholici in Anglia persecutiones paterentur.

Priusquam Archidioecesis Vestmonasteriensis futuras Seminarii *Allen Hall* aedes anno 1975 emeret, mulieres sanctimoniales cuiusdam congregationis religiosae Francogallicae eas habitaverunt.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Aulam Allen** spectant. |

* Situs seminarii
Pittacium cursuale Gualtherii Schreiber reminiscens anno 1960 Berolini promulgatum
**Gualtherius** (vulgo: *Walther*) **Schreiber** (natus 10 Iunii 1884 in oppido Pustleben, mortuus 30 Iunii 1958 Berolini) vir publicus Germaniae et sodalis Christianae Democraticae Unionis Germaniae erat.

Familia et iuventus
-------------------

Pater eius possessor praedii fuit.

Munus
-----

Schreiber Gratianopoli, Monachii, Berolini et Salinis Saxonicis iurisprudentiae et oeconomiae studebat et ab anno 1911 Salinis Saxonicis munus iuris consulti functus est. Anno 1914 miles voluntarius in primo bello mundano conscriptus est.

Cursus honorum
--------------

Post bellum finitum anno 1918sodalis novae factionis DDP factus est atque 1919 legatus terrae Borussiae electus est. Anno 1924 praeses legatorum DDP creatus anno 1925 a praeside ministrorum Ottone Braun administer Borussiae commercii nominatus est. 20 Iulii 1932 administros Borussiae a cancellario Francisco de Papen depositi sunt, sed de iure non prius quam anno 1933 magistratos amiserunt. Annis dictaturae Nazistae Schreiber iurisconsultus Berolini laboravit. Bello Orbis Terrarum II finito Schreiber cum aliis factionem CDU condidit atque anno 1946 in domus legatorum Berolini electus est. Anno 1947 praeses suae factionis Berolini atque 1949 praeses legatorum CDU creatus est. Electione anni 1950 et SPD et CDU cum FDP factiones totidem legatos adeptae sunt, qui Ernestum Reuter (SPD) et Schreiber totidem suffragia tulerunt: Schreiber magistratum magistri civium regentis Reuter permisit atque ipse magister civium foedere inter factiones SPD et CDU facto creatus est. Ernesto Reuter 29 Septembris 1953 mortuo foedus SPD et CDU factionum finivit: 22 Octobris eius anni Schreiber suffragiis CDU et FDP magister civium regens contra Ottonem Suhr (SPD) creatus est. Sed electionem 5 Decembris 1954 SPD vicit atque 11 Ianuarii 1955 Suhr successor Schreiber magister civium regens creatus est. Schreiber magister civium regens semper pro necessitudinibus Berolini cum Germania Occidentali contendit atque pecuniarum subsidia poposcit. Quamquam CDU post electionem iterum cum SPD foedus fecit, Schreiber non iam senator factus est. Factio eum Aprili mense 1955 praesidem honorarium fecit.

Nexus externi
-------------

* Curriculum vitae (lingua Theodisca) in pagina magistri civium regentis Berolini

Magistri Civium Regentes Berolini

|  |  |
| --- | --- |
|  | Insigne BeroliniInsigne Berolini |
| Ernestus Reuter (SPD) |Gualtherius Schreiber (SPD) |Otto Suhr (SPD) |Franciscus Amrehn (CDU) |Gulielmus Brandt (SPD) |Henricus Albertz (SPD) |Nicolaus Schütz (SPD) |Theodericus Stobbe (SPD) |Ioannes Iochen Vogel (SPD) |Ricardus de Weizsaecker (CDU) |Eberhardus Diepgen (CDU) |Gualtherius Momper (SPD) |Eberhardus Diepgen (CDU) |Nicolaus Wowereit (SPD) |Michael Müller (SPD) |
|  |
**Sextus Attius Suburanus Aemilianus** (nescimus, quando natus mortuusve sit) primo et secundo saeculo eques Romanus erat et postea senator.  

Suburanus praefectus fabrum erat, deinde praefectus alae Taurianae torquatae, adiutor Vibi Crispi legati Augusti pro praetore in censibus accipiendis Hispaniae citerioris, adiutor Iuli Ursi praefecti annonae, eiusdem in praefectura Aegypti, procurator Augusti ad Mercurium, procurator Augusti Alpium Cottianarum et Pedatium Tyriorum et Cammuntiorum et Lepontiorum, procurator provinciae Iudeae, procurator provinciae Belgicae.  

Anno 99 a Traiano imperatore successor Casperii Aeliani, qui coniurationi contra Nervam imperatorem interfuit, Praefectus praetorio factus est. Comes imperatoris in itineribus fuit, anno 101 consul suffectus, anno 104 consul II ordinarius et eodem tempore Praefectus urbi Romae fuit.

Notae
-----

1. ↑  PIR A1366
2. ↑  Der Neue Pauly, T. 2, c. 262

|  |  |  |
| --- | --- | --- |
| Antecessores: **Imp. Caesar Nerva Traianus Augustus V et Manius Laberius Maximus II**  |  **Consul** 104cumMarco Asinio Marcello | Successores: **Tiberius Iulius Candidus Marius Celsus II et Gaius Antius Aulus Iulius Quadratus II**  |
Wikidata Gualtherus Ralegh
Res apud Vicidata repertae:Gualtherus Ralegh: imagoGualtherus Ralegh: imagoGualtherus Ralegh: subscriptioGualtherus Ralegh: subscriptio
*Nativitas*: 1554; Hayes Barton  
*Obitus*: 29 Octobris 1618; Londinium  
*Patria*: Anglia, Britanniarum Regnum  

**Officium**

*Officium*: Member of the 1584-85 Parliament, Member of the 1586-87 Parliament, Member of the 1593 Parliament, Member of the 1597-98 Parliament, Member of the 1601 Parliament  
*Munus*: explorator, poëta, scriptor, Eques, politicus, spy  

**Consociatio**

*Religio*: Protestantes
**Familia**

*Genitores*: Walter Raleigh; Katherine Champernowne  
*Coniunx*: Elizabeth Raleigh  
*Proles*: Walter Ralegh, Carew Raleigh  

**Memoria**

*Laurae*: Knight Bachelor  
*Sepultura*: Ecclesia sanctae Margaritae  

**Insignia heraldica**

Gualtherus Ralegh: insigneGualtherus Ralegh: insigne
**Gualtherus Ralegh** (natus circa annum 1552 et apud Hayes Barton paroeciae East Budleigh in Devonia educatus; supplicio adfectus Londinii 29 Octobris 1618), fuit nauta, explorator, scriptor Anglicus. Hispanici eum piratam putabant. Gratiosus erat apud reginam Elisabetham I. Postea autem, Iacobo I regnante, coniurationis contra regem accusatus, in carcerem coniectus capitisque damnatus est.

Opera selecta
-------------

* *The Historie of the World* Textus apud *Internet Archive*
* "*The Nymph's Reply to the Shepherd*"
* "*The Lie*"

Notae
-----

1. ↑  De orthographia "Gualtherus Ralegh" vide e.g. "*Gualtherus Ralegh Amicitiam Contrahit Cum Rege Arromaia*"

Bibliographia
-------------

**Gualtherus Ralegh**
Effigies **Gualtheri Ralegh** a Nicolao Hilliard ca. annum 1585 pictus (Pinacotheca Effigierum Nationalis Londiniensis NPG 4106)
* Robert McCrum, "The 100 best nonfiction books: No 99 – The History of the World by Walter Raleigh (1614)" in *The Guardian* (25 Decembris 2017)
* Michael Rudick, ed. *The Poems of Sir Walter Ralegh: a historical edition*. Ithacae: Cornell University Press, 1999. ISBN 0-86698-251-5

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Gualterum Ralegh** spectant. |

|  |  |
| --- | --- |
|  | **Lexica biographica:**  Treccani • Большая российская энциклопедия • Gran Enciclopèdia Catalana • Encyclopædia Britannica • Classical Archives • Deutsche Biographie • Store norske leksikon |
*Vide etiam paginam discretivam:* Garda (discretiva)

*Vide etiam paginam discretivam:* Guardia (discretiva)


Wikidata Guardia (Venetia)
Res apud Vicidata repertae:
*Civitas*: Italia  
*Locus*: 45°34′21″N 10°40′18″E  
*Numerus incolarum*: 4 117  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Veronensis  

**Geographia**

*Superficies*: 14.37 chiliometrum quadratum  
*Territoria finitima*: Costa Arimannorum, Manerba, Turres Benaci, Fanum Sancti Felicis (Langobardia), Bardolinum  

**Coniunctiones urbium**

*Urbes gemellae*: Beilngries  

**Tabula aut despectus**

Guardia (Venetia): situsGuardia (Venetia): situs
Guardia (Venetia)
**Guardia** (-ae, *f.*) (alia nomina: *Garda*) (Italiane: *Garda*) est oppidum Italiae et municipium, in Regione Venetia et in Provincia Veronensi situm. Incolae *Guardiesani* appellantur.

Insigne
-------

* Municipium Italiae*Municipium Italiae*

Nexus interni
-------------

* Venetia (*regio*),
* Provincia Veronensis,
* Verona (*urbs*),
* Municipium Italiae.

Notae
-----

1. ↑  Nomi d'Italia - AAVV, De Agostini
2. ↑  www.italiapedia.it

Nexus externi
-------------

* Pagina officialis


|  |  |
| --- | --- |
|  | **Vicimedia Communia** plura habent quae ad **Guardiam** spectant. |
Wikidata Zufikon
Res apud Vicidata repertae:Zufikon: insigneZufikon: insigne
*Civitas*: Helvetia  
*Locus*: 47°20′45″N 8°21′34″E  
*Numerus incolarum*: 4 479  
*Zona horaria*: UTC+1, UTC+2  
Situs interretialis  
*Nomen officiale*: Zufikon
**Gestio**

*Procuratio superior*: Provincia Bremogarti  

**Geographia**

*Superficies*: 4.80 chiliometrum quadratum, 4.81 chiliometrum quadratum  
*Territoria finitima*: Oberwil-Lieli, Bremogartum, Unterlunkhofen, Berikon, Widen  

**Tabula aut despectus**

Zufikon: situsZufikon: situs
**Zufikon**, latine *Zuficum*, municipium est in Helvetia, apud Rusam situm.

Geographia
----------

Ab origine constabat ex partibus duabus: *vicus inferior* ac *vicus superior*.
Situs est uterque in valle Rusae, in circiter 400 m.sup.mar. apud Bremogartum urbem.
In colle ad Mutschellen aedificati sunt fere ubique domus privatae.

Emaus
-----

In finibus Zufikensis sita est, propinqua Rusae, cappella parva nomine *Emaus*. Ibi habitabant ab media aetate Eremitae, postea Capucinii ordinis fratres, nunc autem Franciscanae sorores tres. In temporibus passis ibi erat arbor immanis clarus.
(Nomen cappellae est ille urbis Emaus, in qua visus est Iesus a discipulis post resurrectionem.)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Zufikon** spectant. |
**Animalia** — Platyhelminthes

Classis : Trematoda   
Subclassis : Digenea   
Ordo : Strigeidida   
Familia : Schistosomatidae   
Genus : ***Baracktrema***   
Roberts *et al.*, 2016  
Species : ***B. obamai***   
*Baracktrema obamai*   
Roberts *et al.*, 2016  

***Baracktrema obamai*** est species vermium planorum familiae Schistosomatidarum, in testudinibus aquae dulcis in Malaesia endemica. Quae nuper reperta descriptionem ***Baracktrematis*** poposcit, novi generis, ex Baraco Obama, quadragesimo quarto praeside Civitatum Foederatarum, appellati.

Species renuntiata est anno 2015 a manu parasitologorum Americanorum, Thoma R. Platt duce. Duas species testudinum inficere videtur: *Siebenrockiella crassicollis* et *Cuora amboinensis,* quorum ambo in Malaesia reperiuntur.

Notae
-----

1. ↑  Kaplan 2016.

Bibliographia
-------------

* Kaplan, Sarah. 2016. Scientists like Barack Obama so much that they named a parasite after him. *The Washington Post,* 9 Septembris.

Nexus externi
-------------

|  |  |
| --- | --- |
|  | **Situs scientifici:**  • NCBI • Biodiversity • WoRMS: Marine Species |


|  |  |
| --- | --- |
|  | **Vicimedia Communia** plura habent quae ad ***Baracktrema obamai*** spectant. *(hic nexus fractus videtur)* |

|  |  |
| --- | --- |
|  | Vide **"*Baracktrema obamai*"** apud **Vicispecies**. |
*Narcissus serotinus*

---

**Plantae** — Angiospermae

Monocotyledones   
Ordo : Asparagales   
Familia : Amaryllidaceae   
Genus : *Narcissus*   
Species : *N. serotinus*   
*Narcissus serotinus*   
L.  

***Narcissus serotinus*** (binomen a Linnaeo anno 1753 statutum) est species plantarum florentium generis *Narcissi* et familiae Amaryllidacearum, quae iuxta oras maritimas Mediterraneas fere omnes crescit. Flores sunt candidi, paracorollá parvulá aureá. Antiquis Latine et Graece nomine **narcissus** **νάρκισσος** haec species cognita est. Ioannes Blanchard in sectione "Serotini" generis *Narcissi* anno 1990 conlocavit.

*Narcissus serotinus* in *Flora Atlantica* (1788–1789) pictus

Bibliographia
-------------

* John W. Blanchard, *Narcissus. A guide to wild daffodils*. Woking: Alpine Garden Society, 1990. ISBN 0-900048-53-0

Nexus externi
-------------


|  |  |
| --- | --- |
|  | **Vicimedia Communia** plura habent quae ad ***Narcissum serotinum*** spectant. |

|  |  |
| --- | --- |
|  | Vide **"Narcissus serotinus"** apud **Vicispecies**. |

|  |  |
| --- | --- |
|  | **Situs scientifici:** Tropicos • GRIN • Plant List • NCBI • Biodiversity • Encyclopedia of Life • Plant Name Index • IUCN Red List • Plantes d'Afrique • INPN France |
Wikidata Baranovia
Res apud Vicidata repertae:Baranovia: insigneBaranovia: insigne
*Civitas*: Ruthenia Alba  
*Locus*: 53°7′0″N 25°59′0″E  
*Numerus incolarum*: 172 150  
*Zona horaria*: UTC+3  
Situs interretialis  
*Nomen officiale*: Баранавічы
**Gestio**

*Praefectus*: Jury Hramakoŭski  
*Procuratio superior*: Regio Brestensis  

**Geographia**

*Superficies*: 53 640 000 metrum quadratum  
*Territoria finitima*: Baranovichy District  

**Coniunctiones urbium**

*Urbes gemellae*: Mitavia, Heinola, Alba, Kineschma, Volhynia Nova, Stockerau, Žodzina, Karlovo, Civitas Gdinensis, urbs Siauliensis, Čačak, Yeysk, Chibi City, Ferraria, Yeysky District, Kaliningradum, Konyaaltı, Mytishchinsky District, Telonium, Nacka Municipality, Poltava, Solntsevo District, Sulęcin, Sulęcin County, Thừa Thiên Huế, Tyresö Municipality, Vasileostrovsky District, Magadanum  

**Baranovia** (Albaruthenice Баранавічы) est urbs in regione Brestensi Rutheniae Albae. 174 183 incolas habet (anno 2021). 

Ecclesia cathedraluis Patrocinii Dei genetricis Baranoviensis, annis 1921—1931 constructa

Historia
--------

Missio Iesuitica saeculo XVII loco Baranoviae hodiernae constructa est. Vicus huius nominis in tabulis anni 1812 designatus est. Statio ferriviae a Smolensco ad Bressiciam ducentis anno 1871 aedificata est, nomine vici nuncupata; tum Baranovia crescere incepit. Vici Baranovia Prisca, Baranovia Nova, Rozvadovo in urbem coniuncti sunt; anno 1897 incolas 8718 Baranovia habuit; initio saeculi XX usque ad 30 milia incolarum hic vivebant. Urbs et circuli caput ab anno 1919.

Notae
-----

1. ↑  J. G. Th. Graesse, *Orbis Latinus*, Brunopoli 1972, vol. I, p. 215.
2. ↑  *Старыя Баранавічы, Новыя Баранавічы*.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Baranoviam** spectant. |

|  |  |
| --- | --- |
|  | **Situs geographici et historici:** *Locus*: 53°7′0″N 25°59′0″E • *OpenStreetMap* • 828883 *GeoNames* • Thesaurus Getty • Большая российская энциклопедия • Encyclopædia Britannica |

* Situs interretialis
Wikidata Barassum
Res apud Vicidata repertae:
*Civitas*: Italia  
*Locus*: 45°50′25″N 8°45′23″E  
*Numerus incolarum*: 1 696  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Baretiensis  

**Geographia**

*Superficies*: 3.92 chiliometrum quadratum  
*Territoria finitima*: Cabiallium, Cuvium, Loconatum, Casciacum, Gomera, Gaviratum  

**Tabula aut despectus**

Barassum: situsBarassum: situs
**Barassum** (-i, *n.*) (alia nomina: *Barasi*) (Italiane: *Barasso*) est oppidum Italiae et municipium, circiter 1 750 incolarum, in Regione Langobardia et in Provincia Varisiensi situm. Incolae *Barassenses* appellantur.

Insigne
-------

* Municipium Italiae*Municipium Italiae*

### Sententia

Sententia municipalis est: *AEQUITATE ET IUSTITIA*.

Nexus interni
-------------

* Langobardia (*regio*)
* Provincia Varisiensis
* Baretium (*urbs*)
* Municipium Italiae

Notae
-----

1. ↑  Memorie spettanti alla storia, al governo ed alla descrizione della città, e della campagna di Milano, ne' secoli bassi, Volume 9 (Google eBook) conte Giorgio Giulini, Stamperia di G. Bianchi, 1760
2. ↑  Nomi d'Italia - AAVV, De Agostini

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Barassum** spectant. |

* Situs publicus
*Haec pagina de sancta Christiana explicat. Si urbem Californiae quaeris, vide Barbaropolis.*
Sancta Barbara a Luca Cranach maiore picta circa annum 1530
**Barbara Heliopolitana** vel **Nicomediensis**, anno 306? mortua, est sancta Christiana, martyr, cuius memoria die 4 Decembris colitur (ab Ecclesia Orthodoxa 4 Decembris Calendario Iuliano, scilicet 17 Decembris Gregoriano).

Vita legendaria
---------------

Heliopoli Libanensi Barbara patre Dioscoro, Maximiani imperatoris amico, nata est. Pulchritudinis praecipuae causa Dioscorus filiam in turrem concludit, ubi Barbara meditans de Creatore unico cogitare incepit; postea cum nuptiarum causa pater in urbem egredi eam permisit, Barbara Christianos invenit et de fide eorum participavit. Hac re cognita Dioscorus iratus ad Martianum, qui urbem regebat, filiam adduxit, qui fidem reliquere iussit; Barbara negavit et multis tormentis passa denique a Dioscoro ipso decollata est. Sancta Iuliana Nicomediana, quae cum constantiam Barbarae vidisset Christiana facta est, cum ea occisa est. Dioscorus et Martianus post aliquot annos fulmine interfecti sunt.

Cultus
------

Corpus eius sine capite in ecclesia cathedrali Reatina sub maiore altari colitur et illius urbis necnon eius dioecesis patrona praecipua est.

Nexus externi
-------------

|  |  |
| --- | --- |
|  | **Lexica biographica:**  Treccani • Большая российская энциклопедия • Gran Enciclopèdia Catalana • Encyclopædia Britannica • Deutsche Biographie • Store norske leksikon |

* Vita sanctae Barbarae in *Legenda aurea* (caput 202, p. 898)
* De sancta Barbara ex *Ökumenischen Heiligenlexikon* **(Theodisce)**
* Barbarae Eusebio epistola e *Heroidibus* Eobani Hessi
* Hymni sanctae Barbarae
Wikidata Bernhardus Stempfle
Res apud Vicidata repertae:Bernhardus Stempfle: imagoBernhardus Stempfle: imago
*Nativitas*: 1882; Monacum  
*Obitus*: 1934; castra carceralia Dachani  
*Patria*: Germania  
*Nomen nativum*: Bernhard Rudolf Stempfle
**Officium**

*Munus*: theologus, professor, monachus  
*Patronus*: Universitas Ludovico-Maximilianea Monacensis, Q1932179
**Consociatio**

*Factio*: Nationalistica Socialisticaque Operariorum Factio Germanica  

**Pater Bernhardus Rudolfus Stempfle** (natus die 17 Aprilis 1882 Monaci; mortuus die 1 Iulii 1934 in castris carceralibus Dachani), pseudonyma fuerunt "Redivivus" et "Spectator Germaniae" fuit religiosus Germanicus ordinis Sancti Hieronymi, theologus, scriptor. Editor diurnarii antisemitici *Miesbacher Anzeiger*, Adolfo Hitler auxilium dedit edendo librum cuius titulus est *Mein Kampf*.

Ut secutor partium quae NSDAP vocantur tamen trucidatus est anno 1934 in Dachani castris carceralibus cum rebellio ut dicitur Ernesti Röhm debellaretur. Opiniones sunt secundum quas Adolfus Hitler Bernhardum Stempfle necandum curavit qui nimis eius vitam novisset. Ian Kershaw putat Bernhardum Stempfle per errorem necatum esse. Aliae opiniones sunt secundum quas Nazista quiddam inimicus Bernhardum Stempfle necandum curavit.

Opus
----

* *De Scriptis Editis Doctoris Philosophiae Maximiliani Faslinger Monacensis*, Monacensis 1918. Dissertationis vel habilitationis librum.
* *„Staatsanwalt! Klage sie an des Klassenkampfes!"*, Monacensis 1929.

Bibliographia
-------------

* Othmar Plöckinger: „Bernhard Stempfle", in: ibi.: Geschichte eines Buches. Adolf Hitlers „Mein Kampf" 1922–1945, Oldenbourg, Monacensis 2006, ISBN 3-486-57956-8, S. 133–141.

Notae
-----

1. ↑  Otto Gritscheder: *„Der Führer hat Sie zum Tode verurteilt…" Hitlers „Röhm-Putsch"-Morde vor Gericht.* Verlag C.H. Beck, München (Monacum) 1993, ISBN 3-406-37651-7, p. 145. Annus natalis invenitur etiam apud Günther Gerstenberg: *Freiheit! Sozialdemokratischer Selbstschutz im München der Zwanziger*, 1997, p. 291. Contra Hans-Günter Richardi: *Schule der Gewalt. Die Anfänge des Konzentrationslagers Dachau 1933-1934*, 1983, p. 331: indicat diem natalem 17 Aprilis 1888. Annus natalis 1882 confirmatur documento factionis NSDAP ad Stempfle factum anni 1934.
2. ↑  Othmar Plöckinger: *Geschichte eines Buches. Adolf Hitlers "Mein Kampf" 1922-1945*, p. 134.
Narta Alpina
**Narta** una ex duabus laminis ligneis, metallicis, vel plasticis quae ad pedes alligantur in nartatione (lapsu super nivem) adhibentur. Forma nartae propter genus nartationis variat.

Carolus du Fresne, Dominus du Cange sic *nartam* explicat:

> 
> NARTA, Species solearum lignearum, quibus in transmittenda glacie altissimisque nivibus utuntur Scricfinni aliaeque gentes finitimae. Nil aliud sunt, ut Hofmannus exponit, quam lignum tenue et longiusculum, anteriori sui parte incurvum, in cuius medietate ansa est ex corio, cui pes inseritur, subiecta ex contorto vimine alia, qua posteriora pedis firmantur.
> 
> 
>

Pinacotheca
-----------

* Nartae NordicaeNartae Nordicae
* Nartae ab exercitu Danico-Norvegico saeculo XVIII adhibitaeNartae ab exercitu Danico-Norvegico saeculo XVIII adhibitae

Notae
-----

1. ↑  Davidis Morgan et Patricii Oeni *Neo-Latin Lexicon* (2018).
2. ↑  Hoc est *Scridfinnar*, Sami.
3. ↑  Carolus Du Cange et al. (1883-1887), *Glossarium mediæ et infimæ Latinitatis*. Niortii: Favre s.v. "narta".

Nexus externi
-------------


|  |  |
| --- | --- |
|  | **Vicimedia Communia** plura habent quae ad **nartas** spectant (skis, Skis). |
Wikidata Rochus Kaboré
Res apud Vicidata repertae:Rochus Kaboré: imagoRochus Kaboré: imago
*Nativitas*: 25 Aprilis 1957; Uagadugu  
*Patria*: Burkina Faso  

**Officium**

*Officium*: president of the National Assembly of Burkina Faso, President of Burkina Faso, Prime Minister of Burkina Faso, Minister of Finance of Burkina Faso, Minister of National Defence of Bukina Faso  
*Munus*: politicus, oeconomus, Argentarius  

**Consociatio**

*Factio*: Congress for Democracy and Progress, People's Movement for Progress  
*Religio*: Islamus
**Familia**

*Coniunx*: Sika Bella Kaboré  

**Memoria**

*Laurae*: Grand Cross of the Order of La Pléiade, The National Order of Burkina Faso  

**Rochus Marcus Christianus** seu vulgo *Roch Marc Christian* **Kaboré** (Uagadugu in urbe die 25 Aprilis 1957 natus) est politicus civitatis Burkina Faso.

Rochus Marcus Kaboré, e populo Mossi ortus, filius est Caroli Bila Kaboré qui praeceptor atque deinde politicus meruit. Rochus, in urbe natali educatus, est alumnus universitatis Divionensis in Francia ubi gestioni commerciali studuit. In patriam reditus anno 1984 rector factus est Argentariae internationalis Burkinensis. Ab anno 1989, praeside Blasio Compaoré, brevia temporis spatia minister fuit a commeatu et a vectigalibus. Anno 1994 primus minister promotus est, quod officium duos annos tenuit. In comitiis diei 29 Novembris 2015 praeses electus est, aemulo Zephyrino Diabré devicto. Officium praesidis die 29 Decembris eiusdem anni suscepit. Mense Novembri 2021, Rochus Marc Christian Kaboré demonstrationes opponere debet contra suspiciones crescentes in patria et in potestate sunt.

Bibliographia
-------------

* "Burkina Faso elections: Roch Marc Kabore named new president" in *The Guardian* (1 Decembris 2015)
* Emmanuel Akinwotu et al. "Coup in Burkina Faso as army confirms removal of president" in *The Guardian* (24 Ianuarii 2022)

Nexus externi
-------------

|  |  |
| --- | --- |
|  | **Lexica biographica:**  Treccani |

Praesides Voltae Superioris et Burkina Faso

|  |  |
| --- | --- |
|  |  |
| Mauritius Yaméogo 1959 • Sangoulé Lamizana 1966 • Saye Zerbo 1980 • Ioannes Baptista Ouédraogo 1982 • Thomas Sankara 1983 • Blasius Compaoré 1987 • Iacobus Isaac Zida 2014 • Michael Kafando 2014 • Gilbertus Diendéré 2015 • Michael Kafando 2015 • Rochus Kaboré 2015 • Paulus Henricus Sandaogo Damiba 2022 • Ibraimus Traoré 2022
*Opus geopoliticum • Duces civitatum Africanarum hodiernarum**Capsae cognatae:* Primi ministri Burkina Faso • Ministri rerum externarum Burkinaenses |
|  |

 

Primi ministri Burkina Faso (1992–)

|  |  |
| --- | --- |
|  |  |
| Iosephus Ouédraogo • Rochus Kaboré • Kadré Desideratus Ouedraogo • Paramanga Ernestus Yonli • Tertius Zongo • Lucas Adolphus Tiao • Iacobus Isaac Zida • Paulus Kaba Thieba • Christophorus Dabiré • Albertus Ouédraogo • Lassina Zerbo • Apollinaris Ioachim Kyélem de Tambèla
*Opus geopoliticum • Gubernatores civitatum Africanarum hodiernarum**Capsae cognatae:* Praesides Burkina Faso • Ministri rerum externarum Burkinaenses |
|  |
**Bernhardus** (Theod. *Bernhard*) **Kuhnt** (natus 24 Februarii 1874 Lipsiae, mortuus 28 Ianuarii 1946 vico *Westensee* apud Kieliam) vir publicus Germaniae et sodalis SPD et interdum USPD fuit.

Iuventus et munus
-----------------

Post scholam finitam Kuhnt tirocinium mechanici fecit et deinde annis 1897 - 1899 opifex in classe Imperii Germanici oppido Wilhelmshaven fuit. Tum nauta per maria orbis terrarum vehebatur. Deinde in navaliis Berolini laboravit et ab anno 1906 secretarius collegii opificum metallicorum erat. Ab anno 1911 secretarius factionis SPD Chemnicii fuit. Ab anno 1914 miles conscriptus Bello Orbis Terrarum I interfuit: Iterum in Wilhelmshaven calefactorius navis fuit.

Cursus honorum
--------------

Annis 1908 - 1911 decurio urbis Kieliae erat. Kuhnt ab anno 1917 sodalis factionis novae USPD factus est, quae bellum continuandum negavit et itaque a SPD se recessit. Cum praefecti classis 24 Octobris 1918, cum de pace iam ageretur, iubebant, ut naves longae contra Britanniam iterum certarent, nautae hoc non fecerunt, sed eversionem rerum coeperunt. 

Loci tumultuum anni 1918/1919 in Ducato Oldenburgensi Kuhnt dux militum et nautarum tumultuosorum oppido Rüstringen postulabat, ut Dux Magnus Oldenburgi se recederet et Oldenburgum res publica redderetur. Haec 11 Novembris 1918 adeptus est et Kuhnt praeses rei publicae novae electus est. 19 Ianuarii 1919 candidatus Consilii Formae Civitatis Constituendae fuit, sed contra candidatum SPD suffragium perdidit. 27 Ianuarii 1919 itaque factio Communista (KPD) Rüstringen rebus novis studebat et aedificia publica occupabat. Tumultuosi mox superati sunt, sed Kuhnt accusatus est, quod de consiliis KPD certior factus nihiil contra fecisset. Itaque 29 Ianuarii 1919 praeses Oldenburgi remotus est. Tum Kuhnt in patriam Saxoniam revertit, ubi anno 1922 iterum sodalis SPD factus est et anno 1920 legatus Dietae Imperii Germanici electus est et ad annum 1933 mansit. Annis 1922 - 1923 pagum Flöha administarbat, Inter legatos SPD una cum Maximiliano Seydewitz et aliis semper ad sinistram extremam vergebat. Cum Nazistae rerum Germaniae potiti sunt, Kuhnt 9 Martii ad usque 20 Iulii 1934 in carcere captus est.

Nexus externi
-------------

* Curricula vitae in libris legatorum Dietae Imperii Germanici (lingua Theodisca)

Praesides Ministrorum Rei Publicae Oldenburgensis (1918 - 1946)

|  |  |
| --- | --- |
|  | Insigne OldenburgiInsigne Oldenburgi |
| Bernhardus Kuhnt |
Theodorus Tantzen |
Eugenius de Finckh |
Fridericus Cassebohm |
Carolus Röver |
Georgius Joel |
Theodorus Tantzen |
|  |